方岳
元日立春
糟床夜压真珠红，摩挲醉面迎春风。
春来春去无终极，能费几筹蔓菁菘。
既无长绳可以系白日，又无大药可以玄双蓬。
何怪乎玉雪可怜之孺子。忽颓然风霜不贷之衰翁。
百年长短一兵貉，曾不芥蒂崔嵬胸。
若夫塞翁失马，楚人亡弓，
此事细甚焦螟同。使吾冠冕佩玉於庙廓之上，
吾不见其为泰。使吾披裘带索於嵌岩之下，
亦不见其为穷。诸贤自作世俗眼，
此老日饮亡何中。春秋获麟夫子没，
木草不自医神农。著书万古知何用，
况复起草明光宫。我今并欲焚老砚，
一蓑鸣雨东皋东。